**Hapet Thirrja për Mobilitete (Bursa) studentësh të FAU, në kuadër të Marrëveshjes KA1, të Programit Erasmus +,**  **në Universitetin e Venezias IUAV, në Itali**

Në kuadrin e marrëveshjes dy palëshe ndërmjet FAU dhe Universitetit IUAV i Venezias, “An Implementation Agreement for Academic Cooperation for Seting Up a Double Degree” dhe në kuadrin e programit Erasmus+ KA1, hapet thirrja për aplikime për Bursa, për studentët dhe stafin e Universitetit Politeknik të Tiranës, Fakulteti i Arkitekturës dhe Urbanistikës.

**Mobilitetit përfshijnë:**

* Shkëmbim studentësh të nivelit Master për studime.
* Shkëmbim stafi për mësimdhënie (mobility for teaching)

**Niveli i mobilitetit për studentët:**

* ***Master Shkencor.*** (studentët duhet të jenë të regjistruar në një Program të integruar studimi të ciklit të dytë, Master Shkencor, në Fakultetin e Arkitekturës dhe Urbanistikës, dhe në momentin e aplikimit, duhet të jenë studentë të rregullt në vitin e 4).

**Kohëzgjatja e bursave:**

* **Staf për mësimdhënie**: 5 ditë + 2 ditë udhëtim
* **Studentë për studime**: 1 vit akademik, (10 muaj: Tetor 2024 - Korrik 2025). (studentët do të kryejnë vitin e fundit të studimeve, në Universitetin pritës, dhe në fund të vitit do të marrin diplomë të dyfishtë).

**Fusha e studimit:**

* **Arkitekturë**
* **Urbanistikë**

Numri total i bursave për studentë: **3 Studentë**

Numri total i bursave për staf: **2 Pedagogë**

**Kushte paraprake për studentët:**

* Studentët duhet të kenë fituar të 180 kreditet e 3 viteve te para. Gjatë procesit të seleksionimit të kandidatëve, do të jenë fitues ata studentë që nuk kanë lëndë të mbartura për frekuentim, dhe nuk kanë asnjë provim të mbartur deri në momentin e aplikimit.
* Studentët duhet të kënë të mbrojtur gjuhën e huaj, Italisht ose Anglisht (preferohet Italisht)

**Dokumentat e nevojshme për aplikim, për studentët:**

- CV;

- Kopje e Pasaportës;

- Vërtetim studenti;

- Listë notash deri në momentin e aplikimit;

- Letër Motivimi (në gjuhën angleze);

- Çertifikatë e gjuhës së huaj ( Italisht CELI, ose Anglisht TOEFL/CEFR, B2 )\*;

- Dokumenti Learning Agreement\*\*

**Dokumentat e nevojshme për aplikim për Stafin :**

- CV;

- Kopje e Pasaportës;

- Dokumenti Staff Mobility for Teaching Mobility Agreement;

- Niveli minimal i kërkuar për gjuhën është B2. (Italisht ose Anglisht).

\* *Niveli minimal i kërkuar për të dyja gjuhët është B2. Nëse do të përzgjidhen lëndë që zhvillohen në të dyja gjuhët, studenti duhet të plotësojë nivelin minimal të kërkuar për të dyja këto gjuhë duke e vërtetuar me çertifikatën përkatëse të gjuhës së huaj.*

*\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës kur ju të keni përfunduar periudhën e shkëmbimit.*

*KUJDES: Ju duhet të përzgjidhni të kryeni në Universitetin në Venezia, lëndë të njëjta ose ekuivalente me ato që do të kryenit në vitin e pestë në Fakultetin tuaj, kjo për arsye që lëndët dhe kreditet t’ju njihen kur të ktheheni.*

*Dokumenti ‘‘Learning Agreement’’ tek seksioni ‘‘Commitment’’ firmoset nga aplikanti, nga koordinatori akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.*

*Për të shkarkuar formatin e “Learning Agreement” klikoni si më poshtë:*

[*https://ec.europa.eu/programmes/erasmus-plus/resources/documents/applicants/learning-agreement\_en*](https://ec.europa.eu/programmes/erasmus-plus/resources/documents/applicants/learning-agreement_en)

*për të patur informacion mbi lëndët që zhvillohen në Universitetin e Venezias, klikoni në:*

[*http://www.iuav.it/Didattica1/lauree/MAGISTRALI/ARCHITETTU/*](http://www.iuav.it/Didattica1/lauree/MAGISTRALI/ARCHITETTU/)

**Afati për aplikim: deri më 21 Qershor 2024 ora 12.00**

Dokumentacioni për aplikim dorëzohet pranë Sekretarisë Mësimore të FAU. (godina FTI / UPT)